Künnivõistlus

Künnivõistlus on võistlus, milles kündjad demonstreerivad oma oskusi kündmises. Künnivõistluse kaudu näidatakse ka õigeid künnivõtteid, erinevaid atrasid ja traktoreid.

Vanema aja künnivõistlust on mõnikord nimetatud ka võistukünniks; võistukünnil selgitati paremusjärjestus hindajate mulje põhjal, kasutamata künnielementide hindamisel rangeid punktisüsteeme.

Võistlusklasse on kaks (tavaadrad ja pöördadrad) ning ka võistlusalasid on kaks (kõrrekünd ja söödikünd). Künnivõistlust peetakse tavaliselt kahel päeval: esimesel päeval küntakse kõrrepõldu ja teisel rohumaad.

Künnivõistlust hindavad kohtunikud. Hinnatakse künni elemente ja suurema punktisumma saavutanu on võitja.

Künnivõistlused Eestis
1857. aastal peetud Tartu põllumajandusnäituse raames toimus Raadi mõisa põllul võistukündmine, kus osales viis võistlejat. Kasutati kolme erinevat atra ja eesmärgiks oli näidata uute atrade paremust vanade ees. Künnivõistlused olid ka 1860. aastal peetud Tartu põllumajandusnäituse programmis.

Eesti esimese künnivõistluse (võistukünd) korraldas Carl Robert Jakobson 10. augustil 1874 oma talus Kurgjal, demonstreerides hõlmadraga kündmise eeliseid harkadra ees. Võistlusel osales neli või viis võistlejat. Neid võistlusi on traditsiooniliselt peetud Eesti esimesteks."Video: kes korraldas Eestis esimesed künnivõistlused?" ERR Novaator, 7. november 2018"Mis on võistluskünd?" Maaleht, 29. september 2022

Eestis korraldab künnivõistlusi Eesti Künniselts. 2025. aastal peetakse 51. Eesti künnimeistrivõistlused.

Eesti meistrivõistluste võitjad esindavad Eestit järgmise aasta maailmameistrivõistlustel.

 Maailmameistrivõistlused 
pisi|2014. aastal esindas Eestit kündmise maailmameistrivõistlustel Prantsusmaal tavaadra kategoorias Indrek Zilensk

Esimesed kündmise maailmameistrivõistlused toimusid 1953. aastal Kanadas.Past World Events World Ploughing Organization (vaadatud 6. septembril 2025) 2025. aastal peeti 70. künni-MM Tšehhis. MM-i korraldab Maailma Künniorganisatsioon (World Ploughing Organisation).

Esimest korda osalesid Eesti esindajad maailmameistrivõistlustel 1989. aastal.

69. kündmise maailmameistrivõistlused peeti 2024. aastal Tartu linnas Rõhu külas."SUUR GALERII ⟩ Künnisõber MMil: noored poisid künnavad, aga kus on noored fännid?" Tartu Postimees, 16. august 2024 See toimus 150 aastat pärast eesti talumeeste esimest künnivõistlust.

Eestlaste seni parimad tulemused on 8. koht tavaatrade klassis 2002. aastal (Mait Pajo) ja 8. koht pöördatrade klassis 2015. aastal (Jüri Lai).Kivi sahka! Eesti Künniselts, 2023

Viited

Kategooria:Põllumajandus
Kategooria:Võistlused
Kategooria:Carl Robert Jakobson